**AJÁNLATTÉTELI FELHÍVÁS**

**a közbeszerzésekről szóló 2015. évi CXLIII. tv.**

**115. § alapján**

**1. Ajánlatkérő:**

Hévíz Város Önkormányzata

(székhely: 8380 Hévíz, Kossuth Lajos u. 1.

Telefon: +36 83500800

Telefax: +36 83500801

e-mail: [heviz@t-online.hu](mailto:heviz@t-online.hu)

képv.: Papp Gábor polgármester)

Ajánlatkérő megbízásából eljár:

Dr. Fröhlich Klára

egészségügyi szakjogász

felelős akkreditált közbeszerzési szaktanácsadó

lajstromszám: 00321

(székhely: 8800 Nagykanizsa, Ady u. 35/B

telefon: +36 305686325

telefax: + 36 93 314250

e-mail: dr[frohlichklara@](mailto:frohlichklara@gmail.com)upcmail.hu)

**2. Közbeszerzési eljárás fajtája:**

A közbeszerzésekről szóló 2015. évi CXLIII. tv. (továbbiakban: Kbt.) 115. § szerinti hirdetmény nélküli, tárgyalás nélküli eljárás.

(Kbt. 115. § (1) Ha az építési beruházás becsült értéke nem éri el a háromszázmillió forintot, az ajánlatkérő - választása szerint - a közbeszerzési eljárást lefolytathatja a nyílt vagy a hirdetmény nélküli tárgyalásos eljárás nemzeti eljárásrendben irányadó szabályainak a jelen §-ban foglalt eltérésekkel történő alkalmazásával is, kivéve ha a beszerzés európai uniós alapokból finanszírozott és Magyarország országhatárán átnyúló projekttel kapcsolatos. Az ajánlatkérő akkor alkalmazhatja az e § szerinti eljárást, ha a tisztességes verseny biztosításához e törvény által megkövetelt, megfelelő számú alkalmas gazdasági szereplőről van tudomása. Az ajánlatkérő az e bekezdés szerinti értékhatárt el nem érő értékű beszerzését is megvalósíthatja a 112. § (1) bekezdés *a)* pontja szerint hirdetménnyel, vagy a 112. § (1) bekezdés *b)* pontja szerinti szabályoknak megfelelően összefoglaló tájékoztatással vagy hirdetménnyel meghirdetett közbeszerzési eljárás útján. A nyílt eljárás szabályainak alkalmazása esetén a (2)-(4) és (6)-(7) bekezdésben foglaltak, a hirdetmény nélküli tárgyalásos eljárás szabályainak alkalmazása esetén az (5)-(7) bekezdésben foglaltak szerint kell eljárni.

(2) Az ajánlatkérő köteles biztosítani a versenyt, és az eljárást megindító felhívás közzététele helyett legalább öt gazdasági szereplőnek egyidejűleg, közvetlenül írásban ajánlattételi felhívást küldeni. Az ajánlatkérő az eljárásban nem köteles alkalmassági követelményt előírni. Az ajánlatkérő csak a teljesítésre képes, szakmailag megbízható gazdasági szereplőknek küldhet ajánlattételi felhívást. )

**4. A közbeszerzés tárgya, mennyisége:**

Építési beruházás (CPV 45000000-7)

Vállalkozási szerződés hévízi termelői piac építési, felújítási munkálatainak elvégzésére az alábbiak szerint:

- Meglévő csarnoképület átalakítása, bővítése, kapu építés (Hévíz 1623 hrsz.)

a telek területe: 1 823,00 m2

meglévő csarnok épület: 213,57 m2

csarnok épület bővítés: 264,13 m2

csarnoképület: 477,70 m2

gyalogos kapu: 19,66 m2

beépített alapterület: 497,36 m2

- Árusító pavilonok és kapuk kialakítása (Hévíz 1621 hrsz.):

Beépített alapterület:

"A" Pavilon: 505,96 m2

"B" Pavilon: 221,17 m2

Gyalogos kapu: 19,66 m2

Gépjármű kapu: 5,12 m2

Meglévő sátor: 436,87 m2

Összesen: 1185,78 m2

Hasznos alapterület:

"A" Pavilon 489,24 m2

"B" Pavilon 206,14 m2

Sátor 436,87 m2

összes hasznos alapterület: 1.132,25 m2

Helyiségkimutatás:

001 Árusítóhely "A": 489,24 m2

002 Árusítóhely "B": 193,26 m2

003. Üzlettér: 6,44 m2

004. Üzlettér: 6,44 m2

Összesen: 695,38 m2

A piac az alábbi három önálló helyrajzi számú ingatlanon helyezkedik el: 1621, 1623, 1624/3. A 1624/3 hrsz.ú ingatlanra az árusok gépjárműveinek elhelyezésére szolgáló parkolóhely kerül kialakításra.

A részletes mennyiségi adatokat és műszaki tartalmat a jelen felhívással egyidejűleg megküldésre kerülő Műszaki leírás, tenderterv, valamint az árazatlan költségvetés tartalmazza. A tevékenység építési engedély köteles.

**5. A szerződés meghatározása:**

Vállalkozási szerződés hévízi termelői piac építési, felújítási munkálatainak elvégzésére

**6. A szerződés időtartama (a teljesítés határideje):**

Szerződés teljesítésének határideje: A szerződéskötéstől számított 150 nap teljesítési határidővel.

Megrendelő előteljesítést elfogad.

Ajánlatkérő munkaterületet a szerződéskötéstől számított öt munkanapon belül biztosítja.

**7. A teljesítés helye:**

8380 Hévíz, Széchenyi utca hrsz.: 1621, 1623, 1624/3

NUTS kód: HU-223

**8. Az ellenszolgáltatás teljesítésének feltételei, vagy a vonatkozó jogszabályokra hivatkozás:**

Ajánlattevő jogosult előleg igénybevételére a szerződésben foglalt - tartalékkeret és általános forgalmi adó nélkül számított - teljes ellenszolgáltatás 5%-ának megfelelő összeg, de legfeljebb hetvenötmillió forint erejéig, biztosíték nyújtása nélkül. Az előleg a végszámlában kerül elszámolásra.

Megrendelő a vállalkozói díjat az igazolt szerződésszerű teljesítést követően átutalással, forintban (HUF) teljesíti az alábbiak szerint:

A 322/2015 (X.30.) Korm. rendelet alapján az ajánlatkérőként szerződő fél, ha az ajánlattevőként szerződő fél a teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a következő szabályok szerint köteles az ellenszolgáltatást teljesíteni:

a) az ajánlattevőként szerződő felek legkésőbb a teljesítés elismerésének időpontjáig kötelesek nyilatkozatot tenni az ajánlatkérőnek, hogy közülük melyik mekkora összegre jogosult az ellenszolgáltatásból;

b) az összes ajánlattevőként szerződő fél legkésőbb a teljesítés elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat;

c) az ajánlattevőként szerződő felek mindegyike a teljesítés elismerését követően állítja ki számláját, a számlában részletezve az alvállalkozói teljesítés, valamint az ajánlattevői teljesítés mértékét;

d) a c) pont szerint a számlában feltüntetett alvállalkozói teljesítés ellenértékét az ajánlatkérőként szerződő fél tizenöt napon belül átutalja az ajánlattevőknek;

e) az ajánlattevőként szerződő fél haladéktalanul kiegyenlíti az alvállalkozók számláit, vagy az alvállalkozóval kötött szerződésben foglaltak szerint az alvállalkozói díj egy részét visszatartja;

f) az ajánlattevőként szerződő felek átadják az e) pont szerinti átutalások igazolásainak másolatait;

g) az ajánlattevőként szerződő felek által benyújtott számlában megjelölt, fővállalkozói teljesítés ellenértékét az ajánlatkérőként szerződő fél tizenöt napon belül átutalja az ajánlattevőként szerződő feleknek;

h) ha az ajánlattevőként szerződő felek valamelyike az e) vagy az f) pont szerinti kötelezettségét nem teljesíti, az ellenszolgáltatás fennmaradó részét az ajánlatkérő (vagy a kifizetésre köteles szervezet) őrzi, és az akkor illeti meg az ajánlattevőt, ha az ajánlatkérő részére igazolja, hogy az e) vagy az f) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó vagy szakember nem jogosult az ajánlattevő által a b) pont szerint bejelentett összegre vagy annak egy részére;

i) részben vagy egészben európai uniós támogatásból megvalósított közbeszerzés esetén a d) pont szerinti határidő harminc nap.

Irányadó: 322/2015 (X.30.) Korm. rendelet 32/B §-a.

A pénzügyi ellenszolgáltatás teljesítése során alkalmazandók:

- az államháztartásról szóló 2011. évi CXCV. törvény, és 368/2011. (XII.31.) Korm. rendelet

- a közpénzekből nyújtott állami támogatások átláthatóságáról szóló 2007. évi CLXXXI. törvény

- az adózás rendjéről szóló 2017. évi CL. törvény,

- az adóigazgatási eljárás részletszabályairól szóló 465/2017 (XII.28.) Korm. rendelet

- az általános forgalmi adóról szóló 2007. évi CXXVII. törvény,

- a közbeszerzésekről szóló 2015. évi CXLIII. törvény,

- a Polgári Törvénykönyvről szóló 2013. évi V. törvény,

- Támogató okirat/Támogatási szerződés

Ajánlatkérő tartalékkeret képzését nem köti ki.

Ajánlatkérő három részszámla és egy végszámla kibocsátását teszi lehetővé a következők szerint:

1. részszámla esedékessége: általános forgalmi adó nélküli szerződéses érték 25%-át elérő megvalósult teljesítés esetén,

2. részszámla esedékessége: általános forgalmi adó nélküli szerződéses érték 50 %- át elérő megvalósult teljesítés esetén,

3. részszámla esedékessége: általános forgalmi adó nélküli szerződéses érték 75 %- át elérő megvalósult teljesítés esetén.

Végszámla: Vállalkozó a végszámla benyújtására a kivitelezési szerződés 100%-os teljesítettsége esetén jogosult. A végszámla kibocsátásának feltétele a sikeres műszaki átadás-átvételi eljárás lezárása, illetve a Kbt. 135. § (1)-(2) bekezdése szerint a teljesítésigazolás kiadása.

Késedelmes fizetés esetén a Ptk. szerinti késedelmi kamatot számíthat fel az Ajánlattevő Ptk 6:155. § (1) bekezdés szerinti mértékben.

Az ajánlattétel, a szerződés és a kifizetések pénzneme a magyar forint.

Az ÁFA mértéke a mindenkor hatályos, vonatkozó jogszabályi rendelkezések szerinti.

A kifizetések során irányadó az általános forgalmi adóról szóló 2007. évi CXXVII. törvény 142. § (1) b.) pontja.

**9. Alternatív ajánlattétel vagy részajánlattétel lehetősége:**

Az eljárásban nem lehet alternatív ajánlatot tenni. Ajánlatkérő a részajánlattétel lehetőségét nem biztosítja, tekintettel arra, hogy jelen építési beruházás olyan gazdasági és műszaki egységet alkot, amely nem teszi lehetővé az építés részegységekre való szétbontását.

**10. Az ajánlatok bírálati szempontjai:**

A Kbt. 76. § (2) bekezdés c) pont alapján a **legjobb ár-érték arány** szerinti értékelési szempont a következők szerint:

|  |  |  |
| --- | --- | --- |
| Részszempont | | Súlyszám |
| vállalkozói díj | nettó HUF | 70 |
| jótállás többlet időtartama  (0 – 48 között megadva,  előny a nagyobb) | hónap | 20 |
| beépítésre kerülő faanyag felületkezelésének többlet mennyisége/alkalom (0-2 között megadva) | alkalom | 10 |

Valamennyi részszempont esetén:

Csak pozitív előjelű megajánlás tehető. Nulla is pozitív számnak minősül. Negatív szám megajánlása az ajánlat érvénytelenségét vonja maga után.

Az ajánlatok részszempontok szerinti tartalmi elemeinek értékelése során adható pontszám alsó és felső határa valamennyi részszempont esetén: 0,00-10,00 pont.

Az egyes részszempontokra kiosztott pontszám az adott részszempontra vonatkozó súlyszámmal felszorzásra kerül, majd ezek a szorzatok összeadásra kerülnek. Az eljárás nyertese a legmagasabb össz-pontszámot elért Ajánlattevő lesz. Ajánlatkérő a pontkiosztás során elvégzett számításokban az értékeket 2 tizedes jegyig határozza meg, illetve az ajánlatokat is két tizedes jegyig veszi figyelembe. Ajánlatkérő Microsoft Excel programot fog használni a pontszámítás során.

**1. vállalkozói díj (nettó HUF) S=70**

Pontszámok kiosztásának módszere: legjobb ajánlat 10 pontot kap; a többi ajánlattevő pontszámának kiszámítása:

**Ajánlatkérő az 1. értékelési szempont esetében** a legjobb ajánlatot tartalmazó ajánlatra *(legalacsonyabb nettó ajánlati ár összesen)* 10 pontot ad, a többi ajánlatra arányosan kevesebbet (**fordított arányosítás**). A pontszámok kiszámítása során alkalmazandó képlet:

P = (A legjobb / A vizsgált) × 10

ahol:

|  |  |
| --- | --- |
| P: | a vizsgált ajánlati elem adott szempontra vonatkozó pontszáma |
| A legjobb: | a legelőnyösebb ajánlat tartalmi eleme |
| A vizsgált: | a vizsgált ajánlat tartalmi eleme |

Ha e módszer alkalmazásával tört pontértékek keletkeznek, akkor azokat az általános szabályoknak megfelelően két tizedesjegyre kell kerekíteni.

Az ajánlati ár alátámasztására az ajánlathoz árazott költségvetést kell csatolni.

A nettó ajánlati ár átalányár, az árazott költségvetés főösszesítőjének összesen sorában szereplő nettó összeg.

A Kbt. 71. § (8) bekezdés b) pontjára, mely szerint átalánydíjas szerződés esetén az árazott költségvetés (részletes árajánlat) valamely tétele és egységára pótolható, módosítható, kiegészíthető vagy törölhető, amelynek változása a teljes ajánlati árat vagy annak értékelés alá eső részösszegét és az Ajánlattevők között az értékeléskor kialakuló sorrendet nem befolyásolja.

**2. Jótállás többlet időtartama (0 – 24 hónap között megadva, előny a nagyobb) /hónap S= 20**

Többletjótállás mértéke a minimálisan kötelező 36 hónap felett (minimum 0 hónap, maximum 24 hónap, előny a nagyobb, csak egész hónap ajánlható meg)

A pontszámok kiszámítása során alkalmazandó képlet:

Pvizsgált = (Avizsgált – Alegkedvezőtlenebb) / (Alegkedvezőbb – Alegkedvezőtlenebb) x (Pmax – Pmin) + Pmin

ahol

Pvizsgált: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegkedvezőbb: az ajánlatkérő által a Kbt. 77. § (1) bekezdése alapján meghatározott

legkedvezőbb érték, amire a maximális pontszámot adja

Alegkedvezőtlenebb: az ajánlatkérő által a Kbt. 77. § (1) bekezdése alapján

meghatározott legkedvezőtlenebb érték, amire a minimális pontszámot adja

Avizsgált: a vizsgált ajánlat tartalmi eleme;

Ajánlatkérő a 2. értékelési szemponttal összefüggő ajánlati elemmel kapcsolatban 24 hónapban határozza meg az ajánlati elem legkedvezőbb szintjét, amelyre és az annál még kedvezőbb vállalásokra egyaránt az értékelési ponthatár felső határával azonos számú pontot (10,00) ad.

Ajánlatkérő a 2. értékelési szemponttal összefüggő ajánlati elemmel kapcsolatban meghatározza, hogy az ajánlati elem minimum értéke 0 hónap, ennél kedvezőtlenebb az ajánlati elem nem lehet, a minimum értéket el nem érő ajánlatokat Ajánlatkérő érvénytelenné nyilvánítja.

Amennyiben a többlet jótállási időtartam tekintetében minden ajánlat 0 hónap megajánlást tartalmaz, úgy a 2. értékelési szempont vonatkozásában minden ajánlattevő 0 pontot kap.

**3. Beépítésre kerülő faanyag felületkezelésének többlet mennyisége/alkalom (0-2 között megadva)/alkalom** **S=10**

Többlet felületkezelés mértéke a minimálisan kötelező 2 alkalom felett (minimum 0 alkalom, maximum 2 alkalom, előny a nagyobb, csak egész számú alkalom ajánlható meg)

A pontszámok kiszámítása során alkalmazandó képlet:

Pvizsgált = (Avizsgált – Alegkedvezőtlenebb) / (Alegkedvezőbb – Alegkedvezőtlenebb) x (Pmax – Pmin) + Pmin

ahol

Pvizsgált: a vizsgált ajánlati elem adott szempontra vonatkozó pontszáma

Pmax: a pontskála felső határa

Pmin: a pontskála alsó határa

Alegkedvezőbb: az ajánlatkérő által a Kbt. 77. § (1) bekezdése alapján meghatározott

legkedvezőbb érték, amire a maximális pontszámot adja

Alegkedvezőtlenebb: az ajánlatkérő által a Kbt. 77. § (1) bekezdése alapján

meghatározott legkedvezőtlenebb érték, amire a minimális pontszámot adja

Avizsgált: a vizsgált ajánlat tartalmi eleme;

Ajánlatkérő a 3. értékelési szemponttal összefüggő ajánlati elemmel kapcsolatban 2 alkalomban határozza meg az ajánlati elem legkedvezőbb szintjét, amelyre és az annál még kedvezőbb vállalásokra egyaránt az értékelési ponthatár felső határával azonos számú pontot (10,00) ad.

Ajánlatkérő a 3. értékelési szemponttal összefüggő ajánlati elemmel kapcsolatban meghatározza, hogy az ajánlati elem minimum értéke 0 alkalom, ennél kedvezőtlenebb az ajánlati elem nem lehet, a minimum értéket el nem érő ajánlatokat Ajánlatkérő érvénytelenné nyilvánítja.

Amennyiben a többlet felületkezelés mennyisége tekintetében minden ajánlat 0 alkalom megajánlást tartalmaz, úgy a 3. értékelési szempont vonatkozásában minden ajánlattevő 0 pontot kap.

**11. Az ajánlatkérő által előírt kizáró okok és megkövetelt igazolási mód:**

Az eljárásban nem lehet ajánlattevő, alvállalkozó olyan gazdasági szereplő, aki a Kbt. 62. § (1) bekezdés g)-k), m) és q pontjának hatálya alá tartozik.

Ajánlatkérő kizárja az eljárásból azon ajánlattevőt, alvállalkozót, akivel szemben a kizáró okok az eljárás során következnek be.

A megkövetelt igazolási mód:

Ajánlattevő vonatkozásában: a 321/2015. (X. 30.) Korm. rendelet 17. §-a alapján az ajánlattevőnek ajánlatában nyilatkozatot kell benyújtania, hogy nem tartozik a fenti kizáró okok hatálya alá, valamint a Kbt. 62. § (1) bekezdés k) pont kb) pontját a 8. § i) pont ib) alpontja és a 10. § g) pont gb) alpontjában foglaltak szerint kell igazolnia.

Az egységes európai közbeszerzési dokumentum nem alkalmazandó, azonban az ajánlatkérő köteles elfogadni, ha az ajánlattevő a 321/2015. (X. 30.) Korm. rendelet 7. § szerinti – korábbi közbeszerzési eljárásban felhasznált – egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok és az alkalmasság igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.

Alvállalkozó vonatkozásában: Ajánlattevő a Kbt. 67. § (4) bekezdésében foglaltaknak és a 321/2015 (X.30.) Korm. rendelet 17. § (2) bekezdésének megfelelően ajánlatában csak nyilatkozni köteles arról, hogy a szerződés teljesítéséhez nem vesz igénybe a Kbt. 62. § (1) bekezdés g)-k), m) és q.) pont szerinti kizáró okok hatálya alá eső alvállalkozót.

Tekintettel arra, hogy Ajánlatkérő jelen közbeszerzési eljárás vonatkozásában vizsgálja a kizáró okok fenn nem állását, így az ajánlattevők a felhívás megküldésénél nem régebbi nyilatkozatokkal, igazolásokkal kötelesek bizonyítani, hogy nem tartoznak a kizáró okok hatálya alá.

Ajánlatkérő nem alkalmazza a Kbt. 75. § (2) e.) pontja szerinti eredménytelenségi okot.

**12. Alkalmassági követelmények:**

Kbt. 115. § (1) bekezdés alapján Ajánlatkérő nem ír elő alkalmassági követelményt.

**13. Hiánypótlás lehetősége:**

Ajánlatkérő az eljárásban a Kbt. 71. § szerint biztosítja a hiánypótlás lehetőségét.

**14. Ajánlattételi határidő:**

2018. március …… 11,00 óra

**15. Ajánlat benyújtásának címe:**

Hévízi Polgármesteri Hivatal

(8380 Hévíz, Kossuth Lajos utca 1.)

I. emelet …. ajtó

**16. Az ajánlattétel nyelve:**

magyar

**17. Az felbontásának helye, ideje:**

Hévízi Polgármesteri Hivatal

(8380 Hévíz, Kossuth Lajos utca 1.)

I. emelet …. ajtó

**Ideje: 2018. március ………. 11,00 óra**

**18. Az ajánlatok felbontásán jelenlétre jogosultak:**

Kbt. 68. § (3) bekezdés szerint

**19. Az ajánlati kötöttség minimális időtartama:**

60 nap.

**20. A szerződésben megkövetelt biztosítékokra vonatkozó információ:**

Ajánlatkérő jelen közbeszerzési eljárásban **nem írja elő ajánlati biztosíték** nyújtását.

Amennyiben Ajánlattevő a befejezés határidejét neki felróható okból elmulasztja, Ajánlatkérőt naponta a nettó szerződéses összeg 0,5 %-nak megfelelő mértékű összeg illeti meg késedelmi kötbérként.

A késedelembe esés 15. napján Ajánlatkérő jogosult a szerződéstől elállni, Ajánlattevő pedig köteles a nettó vállalási díj 20%-ának megfelelő mértékű meghiúsulási kötbért fizetni Ajánlatkérőnek. Elállás esetén Ajánlatkérő jogosult a kötbért meghaladó kárát is érvényesíteni.

**Jótállás**:

A Kivitelezés vonatkozásában Ajánlattevő a sikeres műszaki átadás-átvételtől számított legalább 36 hónap jótállást ( ajánlattevő megajánlásának függvényében - bírálati részszempont szerintit) köteles vállalni.

**21. Európai Unióból származó forrásból támogatott beszerzés:** igen

**„Hévízi termelői piac megújulása a hagyományok jegyében” című és TOP-1.1.3-15-ZA1-2016-00005 azonosító számú projekt**

**22. A tárgyalás lefolytatásának menete és az ajánlatkérő által előírt alapvető szabályai:**

Az eljárás nem tárgyalásos

**23. Az írásbeli összegezés megküldésének várható időpontja:**

Ideje: ajánlatok bontásától számított 60 napon belül

**24. A szerződéskötés tervezett időpontja:**

Kbt. 131. § szerint

**25. Egyéb információk:**

1. Az eljárásban kizárólag azok a gazdasági szereplők tehetnek ajánlatot, amelyeknek az ajánlatkérő az eljárást megindító felhívást megküldte.   Azok a gazdasági szereplők, amelyeknek az ajánlatkérő az eljárást megindító felhívást megküldte, egymással közösen nem tehetnek ajánlatot. A gazdasági szereplő, amelynek az ajánlatkérő az eljárást megindító felhívást megküldte, jogosult közösen ajánlatot tenni olyan gazdasági szereplővel, amelynek az ajánlatkérő nem küldött eljárást megindító felhívást.

Ajánlatkérő a közbeszerzési dokumentációt teljes körűen elektronikus úton hozzáférhetővé tette a …….. honlapon:

2. Az ajánlatnak tartalmaznia kell az ajánlattevő nyilatkozatát a Kbt. 66. § (2) és (4)-(6) bekezdésére vonatkozóan. Nemleges tartalommal is csatolandóak a nyilatkozatok.

3. Nyertes ajánlattevők által alapítandó gazdálkodó szervezettel kapcsolatos követelmények: Az ajánlatkérő gazdálkodó szervezet (projekttársaság) alapítását kizárja mind ajánlattevő, mind közös ajánlattevők vonatkozásában. Ajánlatkérő felhívja a figyelmet a Kbt. 35.§ (1) – (8) bekezdéseire.

4. Formai előírások: dokumentációban került rögzítésre

5. Az ajánlatokat írásban és zártan, a felhívás által megjelölt kapcsolattartási pontban megadott címre közvetlenül vagy postai úton kell benyújtani az ajánlattételi határidő lejártáig. A postán feladott ajánlatokat az ajánlatkérő csak akkor tekinti határidőn belül benyújtottnak, ha annak kézhezvételére az ajánlattételi határidő lejártát megelőzően sor kerül. Az ajánlat, illetve az azzal kapcsolatos postai küldemények elvesztéséből eredő kockázat az ajánlattevőt terheli.

6. Az ajánlatnak felolvasólapot kell tartalmaznia a Kbt. 66. § (5) bekezdése szerint.

7. Az ajánlatot az ajánlattételi határidő lejártáig, hétfőtől-péntekig 09,00-15,00 óra között, az ajánlattételi határidő lejártának napján 9,00-11,00 óra között lehet benyújtani.

8. Az ajánlathoz csatolni kell az ajánlattevő, cégjegyzésre jogosult, nyilatkozatot, dokumentumot aláíró képviselő aláírási címpéldányát vagy aláírás mintáját. Kérjük ajánlattevőket, hogy az aláírási címpéldány vagy az aláírás minta a cégnyilvánosságról, a bírósági cégeljárásról és a végelszámolásról szóló 2006. évi V. törvény (továbbiakban: Ctv.) 9. §-ának megfelelően kerüljön benyújtásra. Amennyiben az ajánlat cégjegyzésre jogosultak által meghatalmazott(ak) aláírásával kerül benyújtásra, a teljes bizonyító erejű magánokiratba foglalt meghatalmazásnak tartalmaznia kell a meghatalmazott aláírás mintáját is.

9. Az ajánlathoz árazott költségvetést kell csatolni.

10. Ajánlatkérő a Kbt. 114. § (6) bekezdése vonatkozásában, a kiegészítő tájékoztatás esetében ésszerű időnek tekinti az ajánlattételi határidő lejártát megelőző második munkanapot (tájékoztatás megküldésére), feltéve, hogy a kérdések és kérések az ajánlattételi határidő lejártát megelőző negyedik munkanapig megérkeznek ajánlatkérőhöz. A Kbt. 71.§ (6) bekezdése szerint ajánlatkérő nem rendel el újabb hiánypótlást.

11. Fordítás: az ajánlatban valamennyi igazolást és dokumentumot magyar nyelven kell benyújtani. Az ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja.

12. Irányadó idő: A teljes ajánlattételi felhívásban, valamint az eljárás során valamennyi órában megadott határidő közép-európai helyi idő szerint értendő. (CET)

13. A Kbt. 47. § (2) bekezdése alapján a jelen felhívásban előírt igazolások egyszerű másolatban is benyújthatóak, kivéve, ahol a jogszabály ettől eltérően rendelkezik. Ajánlatkérő felhívja a figyelmet, hogy az ajánlat papír alapú példányának a 66. § (2) bekezdése szerinti nyilatkozat eredeti aláírt példányát kell tartalmaznia.

14. Irányadó Jog: A jelen ajánlattételi felhívásban nem szabályozott kérdések vonatkozásában a közbeszerzésről szóló 2015. évi CXLIII. törvény és végrehajtási rendeleteinek előírásai szerint kell eljárni.

15. Ajánlatkérő helyszíni bejárást 2018. március ….-án 10,00 órai kezdettel tart.

Találkozás helye:

16. Ajánlatkérő konzultációt jelen eljárásban nem tart.

17. Nyertes ajánlattevő köteles legkésőbb a szerződéskötés időpontjára felelősségbiztosítási szerződést kötni vagy meglévő felelősségbiztosítását kiterjeszteni Ajánlatkérő által előírt mértékű és terjedelmű felelősségbiztosításra. A jelen közbeszerzési eljárás során előírt felelősségbiztosítás mértéke, terjedelme: legalább 5.000.000,- Ft/káresemény, 30.000.000,- Ft/év mértékű építés-szerelési munkára vonatkozó felelősségbiztosítás. Amennyiben a nyertes ajánlattevő a szerződéskötés időpontjában nem rendelkezik a fenti kritériumokkal rendelkező felelősségbiztosítással, abban az esetben az a szerződéskötéstől való visszalépést jelenti a Kbt. 131. § (4) bekezdése alapján és az ajánlatkérő a második legkedvezőbb ajánlattevővel köt szerződést. Ajánlattevőnek ajánlatában nyilatkoznia kell, hogy nyertessége esetén a szerződéskötés időpontjában a fenti tartalmú szakmai felelősségbiztosítással rendelkezni fog.

18. Az eljárás nyertese az az ajánlattevő, aki az ajánlatkérő által az ajánlattételi felhívásban és a közbeszerzési dokumentumokban meghatározott feltételek alapján, valamint a meghatározott értékelési szempont szerint a legkedvezőbb érvényes ajánlatot tette. Az ajánlatkérő csak az eljárás nyertesével kötheti meg a szerződést, vagy - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített szervezettel (személlyel), ha őt az ajánlatok elbírálásáról szóló írásbeli összegezésben megjelölte.

19. Ajánlatkérő előírja, hogy ajánlattevő tájékozódjon a munkavállalók védelmére és a munkafeltételekre vonatkozó olyan kötelezettségekről, amelyeknek a teljesítés helyén és a szerződés teljesítése során meg kell felelni. A tájékoztatást az illetékes szervek ingyenesen teszik elérhetővé. Ajánlatkérő felhívja a figyelmet a Kbt. 73.§ (4)-(5) bekezdéseiben foglaltakra.

20. Ajánlatkérő felhívja az ajánlattevők figyelmét a Kbt. 138. § (1) bekezdésére, amely a következőt tartalmazza: „Építési beruházás esetén az alvállalkozói teljesítés összesített aránya nem haladhatja meg a szerződés értékének 65%-át.”

21. A 321/2015 (X.30.) Korm. rendelet 46. § (3) bekezdésére figyelemmel ajánlatkérő felhívja a figyelmet, hogy, amennyiben a közbeszerzés tárgyának egyértelmű és közérthető meghatározása szükségessé tette meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra való hivatkozást, a megnevezés csak a tárgy jellegének egyértelmű meghatározása érdekében történt, és megnevezés mellett a „vagy azzal egyenértékű” minden esetben értendő. Egyenértékű dolog megajánlása esetén az egyenértékűséget az ajánlattevőnek az ajánlatában igazolnia kell gyártói katalógussal.

22. A Piac üzemeltetését piacnapokon, (kedd, csütörtök, szombat)  kivitelezés során biztosítani kell, ezért egyes munkarészek elvégzése során szükség lehet a munkák és a folyamatos működés összehangolására. Nyertes ajánlattevő a munkaterület átadásának időpontjára köteles az Ajánlatkérővel és a műszaki ellenőrrel egyeztetett, jóváhagyott műszaki ütemtervet szolgáltatni.

Ajánlattételi felhívás és dokumentáció megküldésének napja: 2018. …….

Ellenjegyzem: