cimer **HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám:  Napirend sorszáma: |  |
|  |  |

**ELŐTERJESZTÉS**

**Hévíz Város Önkormányzat Képviselő-testülete**

**2018. február 28-ai rendkívüli nyilvános ülésére**

**Tárgy:** Zala Kétkeréken - Kerékpárút-fejlesztés Cserszegtomaj nagyközség Önkormányzat belépése a Hévíz projekt műszaki változása

**Az előterjesztő:** Papp Gábor polgármester

**Készítette:** Vasas Ottó városfejlesztési és beruházási ügyintéző

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**Tisztelt Képviselő-testület!**

A **TOP-3.1.1-15-ZA1-2016-00005** azonosítószámú, **Zala Kétkeréken - Kerékpárút-fejlesztés Keszthely, Hévíz, és Hahót településeken** című pályázathoz kapcsolódóan támogatási szerződés módosítási kérelmet kívánunk benyújtani, amelynek az alábbi két fő tárgya van:

A *Hévíz, Plázához vezető út - Dobogómajor bejárata közötti kerékpárút* kivitelezését Hévíz Város Önkormányzata helyett Cserszegtomaj Nagyközség Önkormányzata valósítja meg. Az érintett helyrajzi számok döntő része Cserszegtomaj közigazgatási területén található, kettő pedig Keszthely közigazgatási területén. A fejlesztés nem érinti Hévíz közigazgatási területét, ugyanakkor a 0102/8 és 0102/11 helyrajzi számú területek tulajdonosa Hévíz Város Önkormányzata. Az 0500 és 0501 helyrajzi számú területek Keszthely közigazgatási területén találhatóak, a tulajdonosuk a Magyar Állam. Az előbbiek alapján, a tulajdonviszonyok rendezése miatt szükségessé vált Cserszegtomaj Nagyközség Önkormányzatának konzorciumba történő belépése, tekintettel arra, hogy az önkormányzat csak a saját közigazgatási területén található helyrajzi számok vonatkozásában tud kisajátításra irányuló eljárást kezdeményezni. Cserszegtomaj Nagyközség Önkormányzata átvállalja a kerékpárút építésével kapcsolatos feladatokat, ugyanakkor Hévíz Város Önkormányzata is tagja marad a konzorciumnak, és biztosítja a fejlesztés megvalósításához a tulajdonában álló területeket, továbbá a kivitelezést követően vállalja a  kerékpáros közlekedést népszerűsítő és közlekedésbiztonsági célú szemléletformáló kampányok, valamint a gépjárművezetők számára a kulturált együtt közlekedésre felhívó kampány megvalósítását. (A jogerős építési engedélyben szereplő beruházó személyének módosítása a szerződésmódosítás hatályba lépése után kezdeményezhető.)

Az elkészült, végleges kiviteli tervdokumentumok alapján pontosításra kerül a pályázatban szereplő műszaki tartalom. Ennek keretében módosításra kerülnek helyrajzi számok, a kerékpárutak pontos hossza miatt a monitoring mutatók, és a projekt részletes bemutatása.

Hévízen a Plázához (nagy parkoló északi bejáratához) vezető úttól, a Gyöngyös patakon át Dobogó-major üdülőfalu bejárata között kerékpárút kerül megvalósításra a Gyöngyös patakon kerékpáros híd létesítésével, 438,44 hosszúságban, önálló nyomvonalú kétirányú megoldással, 2,4 szélességben, kétrétegű aszfalt burkolattal.

A Támogatási Szerződés módosított mellékletei előkészítésre kerültek, a konzorciumi megállapodás tervezetet csatoljuk. A könnyebb áttekinthetőség érdekében az eredeti szerződésben zöld színnel jelölésre kerültek a módosítások.

A módosítási kérelmet a MÁK felterjeszti az NGM Regionális Fejlesztési Operatív Programok Irányító Hatósága felé. A döntési folyamat gyorsítása érdekében a jelen kérelem csak a Cserszegtomaj és Hévíz közötti költség-átcsoportosításokat tartalmazza, és nem terjed ki a többi szükséges átcsoportosítási igényre. Ez utóbbiakat az alátámasztó dokumentumok teljeskörű rendelkezésre állását követően kerül benyújtásra.

A Zala Megyei Önkormányzat, mint konzorciumvezető mai megkeresése alapján 2018. március 1-én 16,00 óráig kéri megküldeni álláspontunkat.

Mivel a fenti javaslat kialakítását előzetes egyeztetések alapozták meg az elfogadásnak nem látom akadályát.

A Képviselő-testület és Szervei Szervezeti és Működési Szabályzatáról szóló 34/2014. (X. 30.) önkormányzati rendelet 61. § (3) bekezdése értelmében – az idő rövidsége miatt – az előterjesztést bizottsági véleményezés nélkül nyújtom be.

A fentiek alapján kérem a Tisztelt Képviselő-testületet az alábbi határozati javaslat elfogadására.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete a Terület- és Településfejlesztési Operatív Program keretében a *TOP-3.1.1-15 számú, Fenntartható települési közlekedésfejlesztés tárgyú felhívásra a Zala Kétkeréken - Kerékpárút-fejlesztés Keszthely, Hévíz és Hahót településeken* című projekt konzorciális megállapodásának módosítását jóváhagyja, a konzorcium kiegészül Cserszegtomaj Nagyközség Önkormányzatával.
2. A Képviselő-testület felhatalmazza a polgármestert az ebből következő további eljárások lefolytatására, nyilatkozatételre és a szerződések aláírására.

Felelős: Papp Gábor polgármester

Határidő: 2018. március 1.

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Vasas Ottó | Az előterjesztés  készítője |  |  |
| Olt István | Osztályvezető |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |